《送晋载弟北上》
清代·陆蕙芬

束装送别思依依，此去堂堂近紫薇。汁染蕉衫拖碧柳，瑞呈蓉紫点朱衣。

禹门高峻凭龙跃，云路翱翔羡鸟飞。待到姓名书淡墨，骅骝好奉锦标归。

作者简介：女，桢女，沙均室，年二十六夫亡守节。著有冰宜阁诗草。女史为邑孝廉陆子干先生长女。夙娴文墨兼工刺绣，有针神之誉。同治间，长沙彭味之侍郎督学江苏，延以课其女。嗣沈邑尊伟田、刘邑尊谦山，并先后延聘以教其女公子暨孙女等，俱以淑慧成材，卓然有宋文宣之遗风焉。诗所存不多，半皆乱离后贫病忧愁之作，盖处境然也。